คือมีอะไรกับกับแฟนก่อนวันไข่ตก1วันค่ะ ใส่ถุง1ครั้ง ครั้งที่2ใช้วิธีหลั่งนอกค่ะ แบบนี้มีโอกาสท้องมั้ยคะ
สวัสดีค่ะ การมีเพศสัมพันธ์ในรอบแรก โดยการใช้ถุงยางอนามัยนั้น จะมีโอกาสตั้งครรภ์ได้ประมาณ 2%-18% และหลังจากที่หลั่งน้ำอสุจิออกไปแล้วนั้น หากได้มีการสอดใส่อวัยวะเพศเข้าไปในช่องคลอดต่อ อสุจิที่อาจค้างอยู่ในท่อปัสสาวะ ก็อาจออกมากับน้ำหล่อลื่น และทำให้มีโอกาสตั้งครรภ์ได้ค่ะ และการใช้วิธีการหลั่งนอก โดยปกติ ก็จะมีโอกาสตั้งครรภ์ได้มากกอยู่แล้ว คือประมาณ 4%-22% ดังนั้น อาจต้องพิจารณาทานยาคุมฉุกเฉินไป โดยควรรีบทานให้เร็วที่สุดหลังจากมีเพศสัมพันธ์ เพื่อให้เกิดประสิทธภาพสูงสุดค่ะหากจะมีเพศสัมพันธ์บ่อยๆ หลังจากนี้ ก็ควรเริ่มใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% และควรใช้ถุงยางอนามัยร่วมไปด้วย เพื่อป้องกันโรคติดต่อทางเพศสัมพันธ์ต่างๆ ค่ะ